আমদাবাদের মোতেরা স্টেডিয়াম হতে চলেছে বিশ্বের সবথেকে বড় স্টেডিয়াম। বর্তমানে পুনর্গঠনের কাজ চলছে স্টেডিয়াম। সেই স্টেডিয়ামই হতে চলেছে বিশ্বের সবথেকে বৃহত্তম স্টেডিয়াম। গুজরাত ক্রিকেট অ্যাসোসিয়েশনের ভাইস প্রেসিডেন্ট পরিমল নাথওয়ানি এক টুইটে জানান, ‘‘বিশ্বের সবথেকে বড় স্টেডিয়াম হতে চলেছে। মেলবোর্নের থেকেও বড়। আপাতত কনস্ট্রাকশনের কাজ চলছে। শেষ হওয়ার পরে গুজরাত ক্রিকেট অ্যাসোসিয়েশনের ড্রিম প্রোজেক্ট গোটা দেশের গর্বের বিষয় হবে। কিছু ছবি শেয়ার করছি।’’ টুইটের সঙ্গেই চারটে ছবি পোস্ট করেন তিনি।

এই বিষয়ে অন্যান্য খবর

সাত বছর ধরে এই মাঠে জিতেই চলেছে ভারত, পিছনে ‘অলৌকিক’ কারণ


২০১১ সাল পর্যন্ত মোতেরায় ২৩টি ওয়ান ডে ম্যাচ খেলা হয়েছে। ক্রিকেট ইতিহাসের সঙ্গেও অঙ্গাঙ্গীভাবে জড়িত মোতেরা। সুনীল গাওস্কর নিজের ১০ হাজার রান পূর্ণ করেছিলেন এই স্টেডিয়ামে। এছাড়াও সচিন তেন্ডুলকর নিউজিল্যান্ডের বিরুদ্ধে প্রথম টেস্টে দ্বিশতরান করেছিলেন এখানে।

World's Largest Cricket Stadium, larger than #Melbourne, is under construction at #Motera in #Ahmedabad,#Gujarat. Once completed the dream project of #GujaratCricketAssociation will become pride of entire India. Sharing glimpses of construction work under way. @BCCI @ICC #cricket pic.twitter.com/WbeoCXNqRJ
— Parimal Nathwani (@mpparimal) January 6, 2019

১৯৮২ সালে তৈরি হওয়া মোতেরা স্টেডিয়ামে ৪৯ হাজার দর্শক বসে খেলা দেখতে পারতেন। তবে বলা হচ্ছে, কাজ শেষ হওয়ার পরে ১ লক্ষ ১০ হাজার দর্শক একত্রে খেলা উপভোগ করতে পারবেন মোতেরায়। বর্তমানে বিশ্বের সবথেকে বড় মাঠ মেলবোর্ন। সেখানে ৯০ হাজার দর্শকের খেলা দেখার বন্দোবস্ত রয়েছে। ১৯৮৩ সালে মোতেরায় ভারত বনাম ওয়েস্ট ইন্ডিজ ম্যাচ খেলা হয় প্রথমবার।